(„Službene novine Bosansko-podrinjskog Kantona Goražde“ broj: 4/18)

Na osnovu člana 14. stav 5. i člana 15. stav 3. Zakona o obrazovanju odraslih Bosansko – podrinjskog kantona Goražde („Službene novine Bosansko-podrinjskog kantona Goražde“, broj: 5/15 i 12/19), Ministarstvo za obrazovanje, mlade, nauku, kulturu i sport Bosansko – podrinjskog kantona Goražde*, d o n o s i:*

**PRAVILNIK** **O** **STANDARDIMA** **I** **NORMATIVIMA,** **TE** **NAČINU** **I** **POSTUPKU** **UTVRĐIVANJA** **ISPUNJENOSTI** **USLOVA** **ZA** **IZVOĐENJE** **PROGRAMA** **OBRAZOVANJA** **ODRASLIH**

**I.** **OPĆE** **ODREDBE**

**Član** **1.** **(Odredbe** **pravilnika)**

(1) Ovim Pravilnikom propisuju se standardi i normativi, te način i postupak za utvrđivanje uslova koje mora ispunjavati organizator obrazovanja odraslih za izvođenje programa formalnog obrazovanja odraslih kao i u situaciji kada organizator obrazovanja odraslih želi da stekne status javno priznatog organizatora aktivnosti neformalnog programa obrazovanja odraslih.

(2) Standardima i normativima utvrđuju se minimalni prostorni, kadrovski i drugi opći materijalno – tehnički uslovi neophodni za obavljanje programa obrazovanja odraslih u skladu sa Zakonom o obrazovanju odraslih Bosansko – podrinjskog kantona Goražde (u daljem tekstu Zakon).

(3) Standardi i normativi su pored Zakona, polazni akt za osnivanje i rad ustanova za obrazovanje odraslih.

(4) Standardi i normativi treba da osiguraju kvalitet obrazovanja sa jedne strane, a sa druge strane ekonomsku održivost i isplativost.

**Član** **2.**

**(Uslovi** **za** **relizaciju** **programa** **obrazovanja** **odraslih)**

 Organizatori obrazovanja odraslih su dužni da obezbijede uslove za obavljanje djelatnosti obrazovanja odraslih u skladu sa zakonom, i to:

1. da organiziraju i realiziraju teorijsku i praktičnu nastavu u skladu sa programom obrazovanja odraslih,
2. da raspolažu odgovarajućim prostornim i materijalno-tehničkim resursima, primjerenim prirodi programa,
3. da raspolažu odgovarajućim ljudskim resursima (nastavno i nenastavno osoblje),
4. da rad sa polaznicima bude u skladu sa standardima i normativima, pri čemu se realizira utvrđeni obim aktivnosti putem redovne nastave, konsultativnoinstruktivne nastave, dopunsko-konsultativne nastave, praktičnog rada, nastave na daljinu i ostalih oblika rada, a u okviru predviđenih sati iz programa obrazovanja odraslih, odnosno u okviru 40-satne radne sedmice nastavnika i vannastavnog osoblja.

**Član** **3.**

**(Obaveza** **primjene** **propisa** **o** **građenju** **)**

Odredbe propisa u građenju i drugim područjima važnim za rad i boravak u prostoru koji je namijenjen za obrazovanje, odgovarajuće se primjenjuju i na prostor, sredstva i opremu koju organizator obrazovanja odraslih koristi za obrazovanje odraslih, osim ako ovim Pravilnikom nije drugačije određeno.

**II.** **STANDARDI I NORMATIVI**

**Član** **4.**

**(Prostori** **namijenjeni** **za** **izvođenje** **programa** **za** **obrazovanje** **odraslih)**

1. Programi namijenjeni za obrazovanje odraslih mogu se izvoditi u prostorima koji su izgrađeni i opremljeni u skladu sa građevinskim standardima i odredbama ovog pravilnika.
2. Standardi i normativi se obavezno u potpunosti primjenjuju pri izgradnji novih objekata, odnosno verifikaciji novih organizatora obrazovanja odraslih, a u ranije izgrađenim objektima i verificiranim školama standardi i normativi dostizat će se postepeno i to:
3. u djelu potrebnih nastavnih sredstava, 3 godine od dana donošenja ovog Pravilnika,
4. u pogledu prostora 5 godina od dana donošenja ovog Pravilnika.

**Član** **5.**

**(Tehničko-higijenski** **standardi)**

Prostor organizatora obrazovanja odraslih mora zadovoljiti sljedeće tehničko - higijenske standarde:

a) sve prostorije moraju imati prirodno osvjetljenje;

b) umjetno osvjetljenje mora biti adekvatno prostoru i mora omogućavati ravnomjerno rasprostiranje svjetlosti;

c) prostor mora imati tehničke uslove za prirodno prozračivanje;

d) prostor mora imati adekvatnu zvučnu izolaciju i istovremeno biti akustičan kako bi omogućio razgovijetnost pri govoru i slušanju;

e) prostor ustanove mora imati odgovarajuće grijanje i hlađenje;

f) sve instalacije (električne, vodovodne i druge), kao i oprema i uređaji, moraju imati ateste u skladu sa odgovarajućim propisima.

**III.** **PROSTORNI,** **KADROVSKI** **I** **MATERIJALNI** **STANDARDI**

**Član** **6.** **(Standardi** **učionica)**

(1) Organizatori obrazovanja odraslih moraju imati:

a) najmanje jednu učionicu opće namjene sa uslovima za najmanje 10 polaznika i koja osigurava radni prostor po polazniku od najmanje 2,5 m2;

b) specijalizirane učionice za posebne oblike, metode i sadržaje nastavnog rada utvrđene programom obrazovanja za pojedine obrazovne sadržaje, veličine od najmanje 3 m2 po polazniku;

c) radionice, labaratorije i prostore za izvođenje praktične nastave po strukama za koje se polaznici obrazuju sa osiguranim radnim prostorom od 5m2 po polazniku

c) prostorije za administrativno-tehničko osoblje, prostorije za direktora, nastavnike, kao i arhivsku prostoriju;

 d) najmanje jedan sanitarni čvor sa toaletom i predprostorom sa umivaonicima.

 Svaki sanitarni čvor se sastoji od ženskog i muškog dijela sa odvojenim

predprostorima. Za lica sa tjelesnim invaliditetom potrebno je osigurati poseban toalet.

(2) Prostor iz stava 1. ovog člana mora biti u vlasništvu ili zakupu organizatora obrazovanja odraslih .

**Član** **7.** **(Oprema** **učionica)**

(1) Obavezna oprema u učionicama:

a) učionica mora imati odgovarajuće radne stolove sa stolicom za svakog polaznika, b) specijalizirane učionice za posebne oblike, metode i sadržaje nastavnog rada

moraju imati učionički namještaj i opremu koja odgovara zahtjevima za izvođenje takvog programa,

 c) radionice, labaratorije i prostori za izvođenje praktične nastave moraju imati opremljena radna mjesta za polaznike u skladu sa programom obrazovanja za pojedine obrazovne sadržaje.

(2) Učionica mora biti opremljena audio i video sredstvima, nepokretnom ili prenosivom pločom, platnom ili zidom za projekciju i po potrebi, drugim nastavnim pomagalima, u skladu sa materijalnim uslovima utvrđenim u programu obrazovanja za pojedine predmete i obrazovne sadržaje.

**Član** **8.**

**(Prostor** **za** **izvođenje** **stručne** **prakse,** **praktične** **nastave** **i** **vježbi)**

1. Organizator obrazovanja odraslih koji nema uslove za izvođenje stručne prakse, praktične nastave i vježbi može tu nastavu izvoditi u prostorima druge pravne osobe sa kojom mora zaključiti poseban ugovor o saradnji.
2. U slučaju iz stava (1) ovog člana pravno lice kod kojeg se organizuje izvođenje praktične nastave mora imati zaposlenu osobu koja ima odgovarajući profil i stručnu spremu utvrđenu programom obrazovanja, pet godina radnog iskustva u struci poslije sticanja odgovarajuće stručne spreme.
3. Pravno lica kod kojih se izvodi stručna praksa, praktična nastava i vježbe moraju imati radionice, labaratorije ili prostore za izvođenje praktične nastave koji su opremljeni potrebnim sredstvima u skladu sa programom obrazovanja odraslih određenog zanimanja.

**Član** **9.** **(Radni** **odnosi)**

Radni odnosi kod organizatora obrazovanja odraslih uređuju se u skladu sa Zakonom o radu i Zakonom o obrazovanju odraslih Bosansko – podrinjskog kantona Goražde.

 **Član** **10.**

 **(Direktor)**

(1) Direktor organizatora obrazovanja odraslih je rukovodilac koji vrši planiranje, organizovanje kao i finansijsko i administrativno upravljanje i druge poslove, ako aktom o osnivanju nije drugačije određeno.

(2) Poslove stručnog voditelja obrazovanja može obavljati osoba koja ispunjava uslove za nastavnika ili stručnog saradnika osnovne i srednje škole.

**Član** **11.** **(Andragoški** **zaposlenici)**

Andragoški zaposlenici moraju ispunjavati uslove o potrebnom nivou obrazovanja utvrđenom u programu obrazovanja odraslih, s tim da ne smiju biti u suprotnosti sa odredbama o potrebnom nivou obrazovanja utvrđenom propisima koji regulišu djelatnost obrazovanja.

**Član** **12.**

**(Broj nastavnika i ostalog vannastavnog osoblja, nastavna norma nastavnika)**

1. Organizator obrazovanja odraslih mora imati u radnom odnosu dovoljan broj nastavnika sa punim ili nepunim radnim vremenom potrebnih za realizaciju aktivnosti obrazovanja odraslih.
2. Organizator obrazovanja odraslih mora imati u radnom odnosu i ostalo nenastavno osoblje (sekretar, adminstrativno-finansijski radnik, domar-ložač, higijeničar i dr.) sa punim ili nepunim radnim vremenom u zavisnosti od potreba.
3. Nastavna norma nastavnika po nastavnim predmetima ne može biti veća od 25 sati neposrednog obrazovnog rada.

**Član** **13.**

**(Broj** **polaznika** **u** **obrazovnoj** **grupi)**

(1) U obrazovnoj grupi programa osnovnog obrazovanja odraslih može biti najviše 20 polaznika.

(2) U osnovnom obrazovanju odraslih, obrazovna grupa organizira se od polaznika istog obrazovnog razdoblja, a prema potrebi obrazovna grupa može se organizovati od polaznika iz dvaju obrazovnih razdoblja.

(3) U obrazovnoj grupi programa srednjoškolskog obrazovanja može biti najviše 24 polaznika.

(4) U srednjoškolskom obrazovanju odraslih obrazovna grupa se organizira od polaznika istog razreda odnosno istog nivoa, a iznimno u obrazovnoj grupi mogu biti polaznici programa nekoliko srodnih zanimanja istog razreda, odnosno istog nivoa.

(5) U obrazovnoj grupi programa osposobljavanja i usavršavanja odraslih maže biti najviše 24 polaznika.

**IV.** **NAČIN** **I** **POSTUPAK** **UTVRĐIVANJA** **ISPUNJENOSTI** **USLOVA**

**Član** **14.**

**(Postupak utvrđivanja ispunjenosti uslova)**

1. Postupak utvrđivanja ispunjenosti uslova za rad organizatora obrazovanja odraslih provodi se prije početka rada, u slučaju izmjene i dopune registracije, te najmanje jednom svake naredne četiri godine.
2. Postupak utvrđivanja ispunjenosti uslova za rad ustanove za obrazovanje odraslih provodi Ministarstvo.

**Član** **15.**

**(Pokretanje postupka** **)**

(1) Postupak utvrđivanja ispunjenosti uslova za rad organizatora obrazovanja odraslih pokreće se podnošenjem zahtijeva.

(2) Zahtjev za utvrđivanja ispunjenosti uslova za rad organizatora obrazovanja odraslih podnosi se Ministarstvu, koji o tom zahtjevu odlučuje rješenjem.

(3) Uz zahtjev se prilaže:

 a) Osnivački akt;

b) Elaborat o opravdanosti osnivanja (za javne ustanove);

c) Dokaze o andragoškim zaposlenicima koji će izvoditi program i pravni osnov njihovog radnog angažmana (ugovor o radu, diplomu, dokaze o osposobljenosti za rad sa odraslima, sporazum između organizatora obrazovanja odraslih i potencijalnog zaposlenika da pristaje na radni angažman, u slučaju angažiranja već uposlenog, dokaze o obimu njegove radne angažiranosti u drugoj ustanovi i saglasnost poslodavca da bude angažovan i kod druge ustanove);

d) Dokaze da organizator obrazovanja odraslih ima u vlasništvu ili zakupu prostor u kojem će se izvoditi nastava te opremu i nastavna sredstva, kao i da ispunjava i druge materijalne uslove za izvođenje programa u skladu sa utvrđenim standardima i normativima;

e) Dokaze o sredstvima za izvođenje programa (deponovana minimalna sredstva potrebna za početak izvođenja programa te izjava o načinu obezbjeđenja ukupno potrebnih sredstava za realizaciju kompletnog programa. Organizator programa ima materijalnu odgovornost da obešteti polaznike ukoliko započeti program ne završi u planiranom roku);

f) Izjava o planiranom maksimalnom broju polaznika po programu/programima za koje ima prostorne, materijalno-tehničke i kadrovske kapacitete;

g) Rješenje o upisu u sudski,odnosno drugi registar;

h) Dokaz o uplati naknade u iznosu utvrđenom Odlukom Vlade Bosansko – podrinjskog kantona Goražde za utvrđivanje ispunjenosti uslova za izvođenje programa obrazovanja odraslih.

**Član** **16.**

**(Utvrđivanja** **ispunjenosti** **uslova)**

(1) Ministarstvo utvrđuje da li je podnosilac zahtjeva uz zahtjev dostavio sve dokaze navedene u članu 15., stav (3) ovog pravilnika.

(2) Ako zahtjev ne sadrži sve dokaze navedene u članu 15., stav (3) ovog Pravilnika, Ministarstvo daje podnosiocu zahtjeva naknadni rok za dopunu/ispravku zahtjeva koji ne može biti duži od 30 dana.

(3) Ukoliko zahtjev ne bude ispravljen/dopunjen u ostavljenom roku isti se rješenjem odbija.

(4) Ukoliko zahtjev ispunjava formalne uslova, ministar formira Komisiju za utvrđivanja ispunjenosti uslova za rad organizatora obrazovanja odraslih najkasnije deset dana od dana prijema urednog zahtijeva.

**Član** **17.** **(Komisija)**

1. Komisija iz člana 16., stav (4) ima predsjednika i dva člana.
2. Komisiju čine dva predstavnika ministarstva i jedan predstavnik Pedagoškog zavoda Bosansko – podrinjskog kantona Goražde ( u daljem tekstu: Pedagoški zavod).
3. Komisija ima pravo na naknadu za rad, a o visinu naknade odlučuje ministar posebnim rješenjem.

**Član** **18.**

**(Rad** **Komisije** **povodom** **zahtjeva** **za** **utvrđivanje ispunjenosti uslova)**

(1) Ispunjenost uslova za rad organizatora obrazovanja odraslih Komisija utvrđuje/provjerava uvidom u priloženu dokumentacije i uviđajem na licu mjesta.

(2) Komisija radi u punom sastavu i o svim preduzetim radnjama i o uočenom sačinjava zapisnik.

(3) Na osnovu uočenog i konstatiranog u zapisniku o ispunjenosti uslova za odobravanje izvođenja programa, Komisija predlaže ministarstvu da donese rješenje o ispunjenosti uslova za rad ili rješenje o odbijanju zahtjeva.

**Član** **19.** **(Uviđaj)**

(1) Prilikom uviđaja na licu mjesta i utvrđivanja ispunjenosti uslova za rad vezano za prostor u kojem će se izvoditi nastava, opremu i nastavna sredstva, kao i druge materijalno-tehničke uslova za izvođenje programa u skladu sa Standardima i normativima, Komisija je dužna konstatovati koji je to maksimalan broj polaznika koji mogu istovremeno pohađati program i u koje vrijeme.

(2) Prilikom utvrđivanja ispunjenosti uslova za rad, potrebno je utvrditi ispunjenost uslova za provođenje praktične nastave u punom fondu sati kod organizatora obrazovanja ili kod poslodavca na osnovu ugovora o poslovnoj saradnji.

(3) Prilikom utvrđivanja ispunjenosti uslova za rad ustanovama osnovanim u skladu sa zakonom o osnovnom odgoju i obrazovanju i zakonom o srednjem obrazovanju i odgoju, potrebno je utvrditi uslove na način da realizacija programa obrazovanja odraslih ne remeti realizaciju osnovne djelatnosti škole, odnosno odvijanje svih oblika nastave i vannastavnih aktivnosti redovnih učenika, pri čemu raspored sati redovne nastave i termini vannastavnih aktivnosti trebaju biti usaglašeni.

**Član** **20.**

**(Rješenje** **o** **ispunjenosti uslova za rad)**

(1) Ministarstvo na osnovu preporuke komisije donosi Rješenje kojim se utvrđuje da li su ili nisu ispunjeni uslovi za rad organizatora obrazovanja odraslih.

(2) Protiv ovog rješenja nezadovoljna stranka ima pravo žalbe Vladi Bosansko – podrinjskog kantona Goražde u roku od 15 dana od dana prijema rješenja.

(3) Organizator obrazovanja odraslih na osnovu rješenja o ispunjenosti uslova za rad podnosi ministarstvu zahtijev za upis u Registar organizatora obrazovanja odraslih.

(3) Organizator obrazovanja odraslih može započeti s izvođenjem programa obrazovanja odraslih nakon upisa u Registar organizatora obrazovanja odraslih.

**V.** **PRELAZNE** **I** **ZAVRŠNE** **ODREDBE**

**Član** **21.** **(Prestanak važenja)**

Stupanjem na snagu ovog pravilnika prestaje sa primjenom Pravilnik o standardima i normativima, te načinu i postupku utvrđivanja ispunjenosti uslova za izvođenje programa obrazovanja odraslih u ustanovama za obrazovanje odraslih („Službene novine Bosansko-podrinjskog kantona Goražde“, broj: 4/18).

**Član** **22.**

 **(Stupanje** **na** **snagu)**

 Ovaj Pravilnik stupa na snagu danom donošenja, a naknadno će se objaviti u „Službenim novinama Bosansko – podrinjskog kantona Goražde.

Broj: 10- 38 -3517/1 9 **M I N I S T A R**Goražde,31.10.2019 godine

*Arman Bešlija*